Noi date vin în cazul procurorului Daniel Horodniceanu! Acesta a câștigat procesul împotriva Poliției Române pentru incidentul din trafic după ce a fost prins la volan cu o viteză amețitoare. Schimbare radicală de situație în cazul lui Daniel Horodniceanu. Fostul procuror DIICOT și vicepreședintele Consiliului Superior al Magistraturii (CSM) a câștigat în instanță procesul împotriva Inspectoratului Județean de Poliție (IPJ) Vrancea.
Vorbim despre un incident ce a avut loc în urmă cu un an și jumătate, când procurorul a fost oprit în trafic după ce ar fi gonit pe șosele din țară cu o viteză amețitoare, de peste 170 km/h.
“E o soluție logică, în acord cu practica judiciară din țară pe astfel de spete. Există 10-15 alte dosare cu aceeași soluție, pe care le-am folosit și eu ca precedent. Ce m-a surprins plăcut a fost verticalitatea instanței pentru că, conștientizând ce presiune se va exercita asupra pronunțării, a dat soluția corectă, deși i-ar fi fost mult mai simplu să respingă contestația”, a transmis Daniel Horodniceanu, într-un drept la replică oferit Realitatea PLUS.
Daniel Horodniceanu, scăpat de colegii din CSM: De ce NU e sancționat disciplinar după ce i-a intimidat pe polițiștii care l-au oprit în trafic
În acele momente, poliția l-a oprit și i-a ridicat permisul 90 de zile, l-a sancționat și a avut inclusiv un conflict cu forțele.
Ulterior, acesta a contestat măsura în instanță, motivând că nu a mers cu viteaza amețitoare ca să-și pună viața în pericol sau pe a celorlalți participanți la trafic.
Poliția a depus la dosar mai multe probe prin care arăta că aparatul cu care a fost măsurată viteza cu care circula autoturismul condus de Horodniceanu a fost omologat și a avut toate avizele la zi luate.
Nu este singurul caz în care procurorul este implicat. În urmă cu mai mult timp, Daniel Horodniceanu a avut un conflict și cu polițiștii din Iași. La acea vreme, el a fost oprit tot pe baza vitezei cu care mergea pe drumurile naționale, dar și fiindcă ar fi efectuat o depășire neregulamentară. În acele momente, acesta l-a amenințat pe polițistul care i-a luat doumentele. El a avut câștig de cauză și în acest caz, astfel că Daniel Horodniceanu scapă de toată această răspundere împotriva forțelor de ordine.